**Obavijest udrugama o dostavi izvještaja za 2023. godinu**

Udruge čiji su programi/projekti tijekom 2023. godine sufinancirani iz Proračuna Općine Hrvace, dužne su dostaviti izvješća o realizaciji projekta/programa i utrošenih financijskih sredstava.

Mole se udruge da najkasnije do 31. siječnja 2024. godine u Općinu Hrvace na adresu Hrvace 310, 21233 Hrvace, dostave opisno i financijsko izvješće radi izvještavanja o provedbi svojeg programa/projekta i utrošenih sredstava u 2023. godini sukladno sklopljenim ugovorima.

Izvještaji se dostavljaju u papirnatom obliku ovjereni potpisom i pečatom ovlaštene osobe za zastupanje udruge, uz prilaganje i dokazne dokumentacije sukladno odredbama sklopljenih ugovora.

Dostavljanje godišnjih izvješća o realizaciji projekata/programa je ujedno i zakonska obaveza, te će se na temelju podnesaka razmotriti i daljnje financiranje udruga. Ukoliko udruge ne dostave izvješća u zadanom roku s odgovarajućim dokazima o namjenski potrošenom novcu u 2023. godini ne mogu računati na financijska sredstva iz proračuna Općine Hrvace u 2024.godini.